b'\n_START_ARTICLE_\nAmazake\n_START_PARAGRAPH_\nAmazake (\xe7\x94\x98\xe9\x85\x92 s\xc3\xb8t sake), ogs\xc3\xa5 kalt rei (\xe9\x86\xb4), er en tradisjonell japansk drikk av gj\xc3\xa6ret ris. Den er s\xc3\xb8t med lite eller ingen alkohol. Den lages ved hjelp av soppen kouji (\xe9\xba\xb9, aspergillus oryzae). Dessuten benyttes miso, soyasaus og sake._NEWLINE_Den grunnleggende oppskriften p\xc3\xa5 amazake har v\xc3\xa6rt den samme i \xc3\xa5rhundrer: Kouji blir tilsatt nedkj\xc3\xb8let, kokt fullkornsris. Enzymene i soppen omdanner risens stivelse til sukker slik at blandingen blir s\xc3\xb8t._NEWLINE_Amazake kan benyttes som dessert, snack, naturlig s\xc3\xb8tningmiddel, babymat eller salatdressing. Den tradisjonelle drikken fremstilles fortynnet med vann, oppvarmet til kokepunktet og ofte dekorert med litt finrevet ingef\xc3\xa6r. Tidligere ble det ofte utskjenket av gateselgere, men n\xc3\xa5 er den mer \xc3\xa5 finne i kroer og tehus. Mange shintohelligsommer deler ut og selger dessuten amazake til nytt\xc3\xa5r, likesom den er en tradisjonell drikk ved dukkefesten hinamatsuri._NEWLINE_Amazake sies \xc3\xa5 v\xc3\xa6re meget n\xc3\xa6ringsrik og inneholder ingen tilsatte konserveringsmidler, s\xc3\xb8tstoffer eller kj\xc3\xb8kkensalt. Utenfor Japan selges det derfor ofte i butikker for sunn mat.'